প্রক্ষেপক
বর্তমানে সবচেয়ে ব্যবহৃত প্রক্ষেপক হলো ভিডিও প্রক্ষেপক। ভিডিও প্রক্ষেপক হলো পূর্বের প্রক্ষেপক (যেমন:স্লাইড প্রক্ষেপক এবং ওভারহেড প্রক্ষেপক) এর ডিজিটাল সংস্করণ। পূর্বের এই ধরনের প্রক্ষেপকগুলো মূলত ১৯৯০ এবং ২০০০ এর দিকে ডিজিটাল প্রক্ষেপক দ্বারা প্রতিস্থাপিত হয়েছে, কিন্তু পুরাতন অ্যানালগ প্রক্ষেপকগুলো আজও বিভিন্ন জায়গায় ব্যবহৃত হয়। সবচেয়ে নতুন ধরনের প্রক্ষেপক হলো হাতে বহনযোগ্য প্রক্ষেপক যা লেজার ও এলইডি-র সাহায্যে চিত্র প্রক্ষেপ করে। এগুলোর দ্বারা প্রক্ষিপ্ত চিত্র পারিপার্শ্বিক আলোর পরিমাণ বেশি হলে দেখতে সমস্যা হয়।
প্রক্ষেপক
ঘূর্ণমান লন্ঠন ১০০০সিই এর আগ পর্যন্ত চীনে "চলন্ত ঘোড়ার বাতি"[走馬燈] হিসেবে পরিচিত। বাতিটি মূলত ঘোড়া ও ঘোড়া চালকের ছবি প্রদর্শন করত। চলন্ত ঘোড়ার বাতি মূলত ষড়ভুজাকার, বর্গাকার এবং বৃত্তাকার হয় যেটির ভেতরে কোন এক স্থানে কাটা ছায়ামূর্তি লাগানো থাকতো সাথে উপরে থাকতো কাগজের পাখা, এটি বাতি থেকে বের হয়ে আসা গরম বাতাসের জন্য ঘুরে। ছায়ামূর্তিগুলো লন্ঠনে পাতলা কাগজের পৃষ্ঠে প্রক্ষেপিত হয় এবং একটির পেছনে আরেকটিকে দেখা যায়। কিছু সংস্করণগুলোতে অধিক অঙ্গভঙ্গি দেখানোর জন্য মূর্তির সাথে হাত, পা অথবা মাথা যুক্ত থাকে যেগুলোকে ভেতরের স্তরে লোহার তার দিয়ে যুক্ত করা হয় এবং এগুলো তীর্যকভাবে রাখা লোহার তার দিয়ে নিয়ন্ত্রণ করা যায়। বেশিরভাগ আধুনিক বৈদ্যুতিক সংস্করণগুলোতে রঙিন স্বচ্ছ তেলা কাগজের সকল ধরনের চরিত্র থাকে যেগুলোকে দেয়ালে প্রক্ষেপ করা হয়, বিশেষত শিশুশালাতে।